คือว่าดิฉันตั้งครรภ์27สัปดาห์ เกิดมีอาการปวดท้องปวดแบบทั่วทั้งท้องเหมือนกับเป็นโรคกระเพาะและมีอาการท้องแข็งร่วมด้วยอยากทราบว่าเป็นอะไร อันตรายต่อทารกในครรภ์รึปล่าว มีวิธีบรรเทาอาการปวดมั้ย
สวัสดีค่ะ @เมื่อตั้งครรภ์เข้าสู่ช่วงหลัง 28 สัปดาห์ แม่ที่ตั้งครรภ์อาจมีอาการเจ็บครรภ์เตือน (false labour pain) โดยจะมีอาการเจ็บท้องแข็ง ระยะเวลาไม่แน่นอน อาจถี่หรือห่างก็ได้ค่ะ ซึ่งอาจมีปัจจัยกระตุ้นเช่น เดินมาก ยกของหนัก ทารกเคลื่อนไหว เป็นต้น ซึ่งพอพักอาการจะดีขึ้นเอง@ส่วนอาการเจ็บครรภ์จริง(True labour pain) จะมีอาการเจ็บท้องแข็งถี่สม่ำเสมอ เจ็บรุนแรงขึ้น เจ็บนานขึ้น เจ็บระยะเวลาครั้งละ 30-60 วินาที และห่างกันประมาณ 5-20นาที @@จากที่ สอบถามมา ยังไม่สามารถระบุว่า อาการเจ็บท้องที่เกิดขึ้น เกิดจากสาเหตุใดนะคะ แนะนำให้นอนพักมากขึ้น และสังเกตว่า อาการเจ็บนี้ดีขึ้นหรือไม่ **หากยังมีอาการเจ็บมากขึ้น, ท้องแข็งมากขึ้น, เด็กดิ้นน้อย ควรรีบไปพบสูตินารีแพทย์นะคะ